Ja, jeg har godt nok både Cassi og Carla, men Calle har i løbet af efteråret deltaget i et onlinekursus for hvalpe, og når jeg alligevel er taget hele vejen til Ringsted for at træne med Cassi, så får han lov til at have lidt sjov. Han skal ikke springe før til foråret(vil gerne have ham igennem røntgen for at sikre at han er helt OK i de store led) så han løber bare gennem springstøtter og han elsker altså bare at løbe stærkt. Der er ikke nogen større ambitioner med ham, men når man tænker på hvad Cassi præsteret på agilitybanerne, så er der jo ikke ligefrem det store han skal leve op til *gg*
Hold da op, jeg synes altså han er dygtig, når man tænker på hans alder. Gid min Smilla, der vidst er næsten lige så gammel som din Calle, var bare halvt så lydig, men det er nok ret meget selvforskyldt  Jeg synes, han aflæser dit kropssprog rigtig godt og så vidt jeg kan se, er der kun en enkelt misforståelse hen mod slut. Godt arbejde 
Han er super sjov at arbejde med, mest af alt fordi han er så superglad. Om han er lydig kan nok diskuteres. Fx er hans indkald ikke eksisterende, og en fri ved fod foregår med en hund der leger hoppebold  Men han er ufattelig dejlig opmærksom på mig og afventer det jeg skal have ham til. Det ville være rart hvis det var med i lydigheden... Og er sikker på at Smilla nok skal komme efter det 
Jeg er sikker på, at han nok skal blive rigtig god  Indkald er sjovt nok noget nær det eneste, der lykkes HVER gang for Smilla og jeg, både til træning og her hjemme. Ifølge min hvalpetræner er det den sværeste øvelse af alle og den eneste der IKKE må fejle - nogensinde. Så han har ikke opgivet håbet for os endnu, fordi vi kan den ene øvelse til UG    Der hvor du sætter ham af og han skal vente på "go" fra dig og du går helt hen til tunnelen, wow, gid jeg kunne det med Smilla. Har stadig svært ved at få hende til at sitte ordenligt på kommando og det plejer kun at være 3/4 splitsekund, så er hun videre  Nå vi starter til træning igen næste søndag, så må vi jo se, om jeg kan få styr på hende 
det var faktisk første gang at jeg prøvede at sætte ham af hvor han lige har været rigtig tændt.
Jeg troede også at jeg fik en agility hund i Ozzy, men der blev jeg klogere. Han har vist at han godt kan, men han kan slet ikke styre hans energi så han laver "ballade" i stedet for.